Publication: Magyar Közlöny
Issue: MK-1998-41 (Year: 1998, Number: 41)
Era: 1990-2004
Section: 86/1990. (XI. 14.) Korm. rendelet is csak ezekben a
Paragraph Index: 138

86/1990. (XI. 14.) Korm. rendelet is csak ezekben a kapcsolatokban lehet irányadó. A vitatott ügyekben viszont a kérdéses jogviszonyok nem szerződésen, hanem törvényi kötelezettségen alapulnak. A törvényen alapuló kötelezettség nem a gazdálkodáshoz, hanem a tulajdonhoz kötődik, ezért kötelmi jogviszony hiányában kamat nem jár. A kamat mértéke tekintetében az volt a jogi álláspontja, hogy a Ptk. 301. §-ának (1) bekezdése lenne alkalmazható, amennyiben kamatra az önkormányzatok igényt tarthatnának. III. A jogegységi tanács álláspontja szerint a felmerült jogkérdés vizsgálatánál abból kell kiindulni, hogy az állami tulajdonú vagyon privatizálása során az önkormányzatok IRÁNYMUTATÁSOK, JOGEGYSÉGI HATÁROZATOK IV. rész 1998/41. szám milyen minőségükben részesedtek a gazdasági társasággá alakuló állami vállalatok vagyonából. A rendszerváltozással összefüggésben meginduló privatizáció lényege az állami vállalkozói típusú tulajdon megszűnése és annak magántulajdonba kerülése. Ez többféle módon is végbemehet, az egyik privatizációs lehetőség, melyet a magyar jogi szabályozás elfogadott, az állami vállalat átalakulása, illetve átalakítása részvénytársasággá vagy korlátolt felelősségű társasággá, melyet az üzletrészek vagy részvények eladása útján fokozatosan privatizálnak. Az állami vállalatok átalakulásáról a többször módosított

Source: https://magyarkozlony.hu/hivatalos-lapok/56db77ca4e04f502579ebcf8b9bd540ed204df76/dokumentumok/5923c0708bb3c644c6458b5d5cb1bdf86c06fa85/letoltes